ધ્યાનમાં એક શાંત મન હોવું એનાં કરતાં પણ બીજું ઘણું બધું મહત્વનું છે. ધ્યાન દ્વારા તમે સ્વ-જાગૃતિની એક અદ્દભુત માત્રા વિકસાવી શકો છો. આવી જાગૃતતા તમને પછી તમારા મનની પ્રકૃતિ અને પ્રતિક્રિયાઓમાંથી બહાર આવવા માટે તમને મદદરૂપ થાય છે, કેમ કે તમારા મનની આ પ્રકૃતિ અને પ્રતિક્રિયાઓ એ આધ્યાત્મિક માર્ગમાં એક બહુ જ મોટા અવરોધો છે. આપણી પ્રતિક્રિયાસ્વરૂપે થતા કર્મો પાછળ આપણી ટેવો અને અને મનોવૃત્તિ જવાબદાર છે અને તે આપણા મનને એક ક્રોધે ભરાયેલા અને ધૂળ ઉડાડતાં બળદની જેમ ભુરાટે ચડાવે છે, અને ત્યારે આપણી ઇચ્છાઓ અને લાગણીઓ ત્યાં ઉભી-ઉભી રાડો, બરાડો અને ચિચિયારીઓ કરીને મનનો ઉત્સાહ ઓર વધારે છે. ફર્ક ફક્ત એટલો જ છે કે અહી આ બળદ (મન)ને નાથવા માટે કોઈ મેટાડોર (બુલ ફાઈટીંગની રમતમાં જે બળદને નાથે છે તે) નથી હોતો. સારું ધ્યાન તમને ફક્ત આ બળદ (મન)ને તેના શિંગડા પકડવા માટે જ સમર્થ નથી કરતુ પરંતુ તેને શાંત પાડીને તેની શકિતનો ઉપયોગ બીજા અર્થસભર કાર્યો કરવાં માટે પણ કરે છે.